Marcha de las fiertats de Tolosa

vinheta|300x300px|La marcha de las fiertats de Tolosa, lo 10 de juhn de 2023.
La **[[marcha de las fiertats]] de [[Tolosa]]** es una manifestacion organizada cada annada dempuèi 1994.

## Istòria
La primièra edicion de la marcha se tenguèt en 1994, e es dempuèi venguda un eveniment important de la vida LGBT locala.

En 2013, annada de la legalizacion del maridatge entre personas del meteis sèxe en França, la marcha de las fiertats partís davant l'ostal de vila, lo Capitòli, al meteis temps que la celebracion del primièr maridatge omosexual de Tolosa.

En 2014, d'incidents començan seguida a un conflicte entre d'unes manifestants e l'associacion LGBT de la polícia nacionala, *[[Flag !]]*.

En 2017, la prefectura de Nauta Garona impausa de novèlas règlas de seguretat, a la carga dels organizators, per las manifestacions publicas, que se tradusisson per  de budgèt suplementari. Act-Up Sud Oèst i vei una faiçon destornada de censurar la manifestacion, mentre que la prefectura estima sas espèras justificadas en rason de la menaça terrorista. Las relacions se tiban de novèl entre las associacions organizatoras e la prefectura en 2021, quand aquela vòl cambiar lo trajècte de la manifestacion. Seguida a una mobilizacion implicant la comunautat LGBT, amb notadament una peticion als ribairencs del trajècte e lo refús categoric de cambiar de percors al risc d'anullar complètament la manifestacion, la marcha a finalament lòc sul trajècte abitual.

Aqueste eveniment s'espandís a d'autres eveniments dins la vila, coma l'illuminacion del Capitòli a las colors de la bandièra LGBT dempuèi 2019, e de còps del pont Nau.

En 2020, la marcha es anullada pr'amor de la pandemia de Covid-19.  La meteissa pandèmia la remanda, en 2021 en octobre e pas en junh.

L'edicion 2023 recampa .

### Afluéncias

## Relacions amb la comuna de Tolosa
[vinheta|Pancarta d'oposicion al cònsol màger de Tolosa, [Joan Luc Modenc, a la marcha de 2023.]]
La comuna de Tolosa es al jorn d'uèi un partenari institucional de la marcha de las fiertats annala. Las relacions foguèron çaquelà pas totjorn bonas entre la pride e la comuna. 

En 1999, foguèt qualificada d' per l'un dels adjunts, e lo lòc de partença foguèt modificat la velha de la plaça del Capitòli cap a la plaça Sant Estève. 

En 2009, lo cònsol màger de Tolosa Pierre Cohen, membre del PS, participa a la marcha e convida los elegits municipals a far de meteis, en portant l'eissarpa tricolòra. 

En 2013, lo cònsol màger Pierre Cohen celebrèt lo primièr maridatge omosexual de Tolosa, pauc abans la partença de la marcha. Al moment d'aquesta marcha, un  foguèt expausat sus la plaça del Capitòli, sul qual figurava especialament lo nom de Joan Luc Modenc que vendrà lo novèl cònsol màger de Tolosa un an après. En efièch, aquel aviá participat a la Manif per Totes, que s'opausava a la legalizacion del maridatge omosexual. 

En 2018, la comuna refusa d'accedir a la demanda de Pride Toulouse d'esclairar lo pont Nau, invocant d'abòrd una rason tecnica, malgrat que lo pont foguèt esclairat en verd per la fèsta de la Sant Patric ; puèi après en arguïssent que lo monument a pas a . Après un braç de fèrre de qualques jorns amb la comuna, la demanda serà finalament acceptada. 

## Impacte

### Dins Tolosa e son aglomeracion
[vinheta|La farmacia Lafayette del [Baloard d'Estrasborg (Tolosa)|baloard d'Estrasbourg, decorada a l'ocasion de la pride 2023.]]
La marcha es venguda al fil de las annadas un eveniment important de la vila de Tolosa. A aquesta ocasion, de nombrosas entrepresas, institucions, comèrcis, associacions o encara mèdias participan a l'eveniment dirèctament o indirèctament. Un vilatge associatiu es tanben installat tota la jornada sus la plaça del Capitòli.

### Dins la region
Compte tengut de son importància, la marcha de las fiertats de Tolosa atira de participants ben al delà de l'aglomeracion tolosenca. La SNCF més tanben regularament en plaça de tarifas especialas suls trens regionals per facilitar la venguda a la marcha.

## Nòtas e referéncias

### Nòtas


### Referéncias


## Vejatz tanben

### Articles ligats

* Marcha de las fiertats en França
* Marcha de las fiertats

### Ligams extèrnes

* Site de la pride
* La pride sul site de la comuna de Tolosa